**Povjerenstvo za praćenje i osiguravanje kvalitete**

KLASA: 602-04/16-07/06

URBROJ: 2121-32-03-16-08

Đakovo, 24. studenoga 2016.

**Članovima Fakultetskoga vijeća**

**Predmet: Godišnje izvješće o radu Povjerenstva za praćenje i osiguravanje kvalitete u akademskoj godini 2015./2016.**

Povjerenstvo za praćenje i osiguravanje kvalitete KBF-a u Đakovu (dalje: Povjerenstvo) na I. (elektronskoj) sjednici Povjerenstva, 24.-26. studenoga 2015. godine, pod drugom točkom dnevnoga reda usvojilo je Godišnji plan rada Povjerenstva u akad. godini 2015./2016.

Godišnji plan rada Povjerenstva za praćenje i osiguravanje kvalitete u akad. god. 2015./2016. obuhvaća 14 točaka od kojih je 12 ili 86% u cijelosti provedeno, 1 je djelomično, a preostalo nije provedeno u akademskoj 2015./2016. i odgađa se do daljnjega.

**Realizacija Godišnjeg plana Povjerenstva za praćenje i osiguravanje kvalitete**

**1. SWOT analiza nastavnici i studenti (studeni 2015.) *Ostvareno 100%***

Tijekom listopada 2015. godine provedena je SWOT anketa na nastavničkoj i studentskoj interesnoj skupini kako bi se indicirale promjene u odnosu na prethodnu SWOT anketu studenata i institucionalno snimanje stanja (samoanaliza). Anketi je pristupilo 52% nastavnika i 59% ukupne studentske populacije. Nisu uočena odstupanja u odnosu na prethodne indikatore u područjima prednosti, nedostataka, mogućnosti i opasnosti KBF-a u Đakovu.

Anketu je provela te 22. listopada 2015. godine priredila rezultate voditeljica Ureda za kvalitetu.

**2. Promicanje članstva u Zajednici prijatelja fakulteta (od 11./2015.) *Ostvareno 100%***

Prema planu aktivnosti diplomantima je o danu Fakulteta i tijekom godine ponuđeno članstvo u Zajednici prijatelja Fakulteta. Zajednici prijatelja u akad. godini 2015./2016. pristupilo je 13 novih članova (Cvitkušić Anita, Ćosić Anamarija, Dugandžić Ivana, Dušak Marko, Ivančičević Marko, Lučić Anita, Lučić Marija, Maskaljević Petar, Medaković Nikolina, Smajić Iva, Šoltić Ivan, Tadić Goran i Tumbas-Loketić Siniša). S 30. rujna 2016. godine Zajednica broji ukupno 123 člana.

**3. Reorganizacija „Osiguravanje kvalitete“ na web stranici KBF-a (12/2015.). *Ostvareno 100%***

U suradnji s voditeljem Ureda za informatiku i računalnu mrežu, tehničke i pomoćne poslove, reorganizirana je podstranica internetske stranice KBF-a u Đakovu „Osiguravanje kvalitete“. Nije dogovoren i usuglašen način objavljivanja i dostupnost cjelovitih rezultata provedenih anketa i analiza.

**4. Prikupljanje i analiza podataka o nastavnoj i izvannastavnoj aktivnosti nastavnika u svrhu analize utjecaja na društvo (12/2015.) *Ostvareno 100%***

Tijekom prosinca prikupljana su nastavnička izvješća o nastavnoj i izvannastavnoj djelatnosti nastavnika u 2015. godini. 20. siječnja 2016. godine izrađeno je skupno izvješće o rezultatima, te zbirni popis svih znanstvenih, nastavnih i stručnih aktivnosti nastavnika tijekom 2015. godine. Ovi podatci korišteni su u izvješću o znanstvenoj djelatnosti na KBF-u u Đakovu za potrebe izvještavanja Sveučilišta J. J. Strossmayera u Osijeku u okviru programa *Višegodišnjeg institucijskog financiranja znanosti temeljeno na rezultatima.* Dostavljeno je ukupno 26 nastavničkih izvješća.

|  |  |  |  |
| --- | --- | --- | --- |
| **Članci u znanstvenim časopisima** | **Ukupno** | **A1** | **A2** |
| Izvorni znanstveni | **7** | 2 | 5 |
| Prethodno priopćenje | **0** |  |  |
| Pregledni | **6** | 4 | 2 |
| Stručni | **17[[1]](#footnote-1)** |  | 1 |
| Prikazi | **10** |  | 10 |
| Prijevod | **1** |  |  |
| Uvodnik | **14** |  | 2 |

|  |  |  |  |
| --- | --- | --- | --- |
| **Stručni časopisi i revije** | **Ukupno** | **Domaći** | **Inozemni** |
| Stručni članci | 16 | 14 | 2 |

**Udžbenici, knjige, zbornici, priručnici**

|  |  |
| --- | --- |
| Predgovor | 0 |
| Autorske knjige | 3 |
| Članci u zbornicima | 13 (1 izvorni+1 pp) |

**Uredili/Priredili**

|  |  |
| --- | --- |
| Zbornik | 1 |
| J. J. Strossmayer *Sve za vjeru i domovinu* | 4 |
| Časopis Diacovensia/Katehetski glasnik/Communio/ Vjesnik | 4+0+3+12 |

**Recenzirali**

|  |  |
| --- | --- |
| Članci | 27 |
| Knjige | 3 |
| Program simpozija | 1 |
| Projekti | 0 |

**Nastavna djelatnost izvan KBF-a u Đakovu**

* Četiri nastavnika KBF-a predaju 5 kolegija na ostalim sastavnicama Sveučilišta, od toga 4 na preddiplomskim i diplomskim, a 1 na poslijediplomskom doktorskom studiju
* Izvan matičnoga Sveučilišta, na ostalim visokoškolskim ustanovama, 6 nastavnika predaje 13 kolegija, od toga 10 na preddiplomskim i diplomskim, a 3 na poslijediplomskim studijima

**Sudjelovanje u projektima 6**

* Međunarodni kompetitivni: 1
* Nacionalni: 1
* Izdavaštvo: 2
* Organizacijski: 1
* Savjetovalište: 1

**Nositelj projekta 2**

* Istraživački (interni): 2

**Mentori**

0 doktorske, 0 magistarske radnje i 4 specijalističke radnje

**Članstva**

* 24 udruge, udruženja i odbora od toga 9 nastavnika su članovi 11 međunarodnih i 9 nastavnika su članovi 13 nacionalnih
* 3 regionalna općinska i gradska povjerenstva i odbora (3 nastavnika)
* 35 vijeća i povjerenstava HBK i nadbiskupije (12 nastavnika)
* 4 sveučilišna tijela (3 nastavnika)
* 11 ostalih odbora (8 nastavnika)

**Javni nastupi/istupi**

1 tv nastup / 2 radio nastupa / 2 koncerta / 3 kolumne

**Sudjelovanja na simpozijima**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vrsta | Ukupno (broj sudjelovanja nastavnika) | Održano u RH | Nastavnika sudjelovalo  (akt./pas.) | Nastavnika održalo izlaganje | Broj izlaganja | Održano izvan RH | Nastavnika sudjelovalo  (akt./pas.) | Nastavnika održalo izlaganje | Broj izlaganja |
| Međunarodni znanstveni | 35 | 11 | 13 | 11 | 14 | 14 | 11 | 10 | 12 |
| Međunarodni stručni | 3 | 2 | 2 | 1 | 2 | 1 | 1 | 1 | 1 |
| Znanstveni simpozij | 2 | 2 | 1 | 1 | 2 | 0 | 0 | 0 | 0 |
| Znanstveni skup | 14 | 10 | 8 | 8 | 14 | 0 | 0 | 0 | 0 |
| Stručni skup | 17 | 13 | 7 | 5 | 15 | 0 | 0 | 0 | 0 |
| Tribine | 10 | 10 | 4 | 4 | 10 | 0 | 0 | 0 | 0 |
| Okrugli stol | 1 | 1 | 1 | 1 | 1 | 0 | 0 | 0 | 0 |

**Organizacija skupova:** 25 (7 nastavnika)

Povjerenstvo za praćenje i osiguravanje kvalitete visokog obrazovanja zadovoljno je prisutnošću nastavnika Katoličkoga bogoslovnog fakulteta u Đakovu u znanstvenoj i stručnoj javnosti te njihovim sudjelovanjem u popularizacijskim aktivnostima, dostupnošću i vidljivosti u javnim medijima.

**5. Istraživanje uzroka neefikasnog i neuspješnog studiranja (12/2015.) *Djelomično ostvareno***

Na temelju uvida u broj studenata koji nisu stekli uvjete za upis u višu godinu studija u akademskoj 2015./2016., njih 19, Povjerenstvo za praćenje i osiguravanje kvalitete visokoga obrazovanja u suradnji s Uredom za kvalitetu provelo je istraživanje razloga neefikasnog i neuspješnog studiranja. Izvješće nije izrađeno jer je anketni upitnik ispunilo 7 ponavljača odnosno 37%, te 2 ispisanih studenata od ukupno 7 odnosno 29% što ne predstavlja relevantan uzorak za detaljniju analizu. Ispunjene ankete ne indiciraju područja unaprjeđenja kvalitete.

Od akademske godine 2016./2017. studenti pri dovršenju studija i pri ispisu moraju (uz ostale službe) dobiti potpis voditeljice Ureda za kvalitetu kako bi mogli u Uredu za studente dobiti željene isprave. Time je u budućnosti osigurano da svi studenti pri ispisu ispune anketu.

Vezano uz studente ponavljače, u izmjenama Priručnika za kvalitetu istraživanje razloga neefikasnog studiranja provodit će se s godinom odmaka, odnosno kada studenti ponavljači upišu redovnu godinu studija. Razlog tomu je što u velikoj većini studenti u akademskoj godini u kojoj ponavljaju godinu studija vrlo rijetko dolaze na fakultet.

**6. Provesti usklađivanje indikatora kvalitete prema zahtjevima novih ESG standarda (01/2016) *Ostvareno 100%***

Prema zahtjevima novih ESG standarda postojeći obrasci i tablice za praćenje indikatora kvalitete dopunjene su novim područjima praćenja kvalitete studijskih programa i studiranja. (28. siječnja 2016.)

**7. Revidirati Priručnik kvalitete prema novim ESG standardima i zahtjevima donesene nove Strategije razvoja KBF-a u Đakovu. (po donesenoj Strategiji razvoja). *Nije ostvareno.***

Novi Priručnik je u fazi nacrta, čeka se ESG priručnik napisan prema kriterijima za prosudbu stupnja razvijenosti sustava osiguravanja kvalitete - AZVO s kojim fakultetski i sveučilišni mora biti usklađen. (iz Godišnjeg plana aktivnosti Centra za unaprjeđenje i osiguranje kvalitete visokog obrazovanja rok je bio listopad 2016.).

**8. Jedinstvena sveučilišna studentska anketa (siječanj 2016.) *Ostvareno 100%***

Jedinstvena sveučilišna studentska anketa za akademsku 2014./2015. godinu provedena je na Sveučilištu Josipa Jurja Strossmayera u Osijeku tijekom rujna i listopada 2015. godine. U odnosu na prethodnu, smanjen je ukupan broj pitanja po nastavniku/suradniku, anketa je proširena pitanjima o važnosti kolegija za buduću karijeru i redovitosti pohađanja nastave studenata. Po prvi puta postavljena su i dodatna pitanja vezana uz eventualne slučajeve diskriminacije, zlostavljanja ili seksualnog zlostavljanja.

U anketi je sudjelovalo 9 475 studenata što je 56,055% od ukupno 16903 studenta koji su mogli pristupiti anketi. Postotak ispunjavanja ankete kreće se od 21,848% (Ekonomski fakultet) do 88,608%(Odjel za kemiju). Studenti su nastavnike i suradnike ocjenjivali ocjenama od jedan (najlošija ocjena) do pet (najbolja ocjena). Postignuta prosječna ocjena na razini cijelog Sveučilišta za nastavnike i suradnike je 4.516.

Dodatna pitanja o važnosti kolegija za buduću karijeru i redovitosti pohađanja nastave studenta ocjenjena su u postotcima i prikazana u statistikama na razini sveučilišta i sastavnica, te pojedinačno uz svakog nastavnika/suradnika bez utjecaja na prosječnu ocjenu nastavnika.

Na Katoličkom bogoslovnom fakultetu u Đakovu u anketi je sudjelovalo 125 studenata što je 86,806% od ukupno 144 studenta koji su mogli pristupiti anketi. Evaluirano je 28 nastavnika i suradnika sa svih godina studijskog programa koji se izvodi na sastavnici, a ukupno su studenti ispunili 1501 anketu.

Postignuta prosječna ocjena na razini KBF-a za nastavnike i suradnike je 4,71

|  |
| --- |
| Prosječna ocjena (pitanja 1-5) 4.706 |
| 1. Dostupnost nastavnika/suradnika za konzultacije 4.745 |
| 2. Kvaliteta i dostupnost materijala 4.66 |
| 3. Razumljivost i jasnost predavanja/vježbi 4.614 |
| 4. Redovitost održavanja nastave/vježbi 4.873 |
| 5. Korektnost nastavnika/suradnika pri ocjenjivanju 4.638 |

Rezultati su iz Rektorata pristigli u svibnju 2016. godine. Izvješće o rezultatima Jedinstvene sveučilišne studentske ankete provedene na Katoličkom bogoslovnom fakultetu u Đakovu za akademsku godinu 2014./2015. za Povjerenstvo je priredila voditeljica Ureda za kvalitetu 23. svibnja 2016. godine. Svim nastavnicima dostavljen je prikaz osobnih rezultata te zbirno izvješće.

**9. Analiza mentorstva (ožujak 2016) *Ostvareno 100%***

Budući je početkom akademske godine 2014./2015. provedena reorganizacija Mentorskog sustava podrške studentima, veliki je bio interes provjeriti prihvaćenost novoga modela. Prema tomu anketa je provedena na posljednjem tematskom sastanku završne godine studija koji je održan 13. svibnja 2016. godine. Anketi je pristupilo 10, od mogućih 15 studenata, što bi predstavljalo relevantan uzorak, no dvije ankete nisu ispunjene, a tri ankete tematski ne odgovaraju vrjednovanju mentorstva (studijski program) te su promašile područje interesa SWOT analize mentorskog sustava podrške studentima. Time je je obuhvaćeno 67% ukupne interesne skupine, iz čega proizlazi da je svega 5 studenata ispunilo obrazac SWOT analize mentorstva, odnosno 33%, što ne čini relevantan uzorak, no svakako može biti indikativan.

Zaključak i preporuka izvješća od 13. lipnja 2016. glasi: Na temelju malog uzorka komentara nije moguće donijeti preporuke za poboljšanje sustava. U sljedećem razdoblju proširiti vrjednovanje mentorskog sustava na sve dionike.

**10. Evaluacija rada stručnih službi (ožujak 2016.). *Ostvareno 100%***

Povjerenstvo za praćenje i osiguravanje kvalitete visokoga obrazovanja Katoličkoga bogoslovnog fakulteta u Đakovu je u svomu godišnjem planu predvidjelo i provođenje ankete o studentskom zadovoljstvu uslugama i radom stručnih službi. Budući je u tijeku izmjena Priručnika za kvalitetu i anketnih obrazaca, u provedbi ove ankete korišten je prijedlog obrasca Agencije za vrjednovanje i promicanje kvalitete katoličkih sveučilišta i fakulteta pri Svetoj Stolici (AVEPRO). U akademskoj godini 2015./2016. na Katoličkom bogoslovnom fakultetu u Đakovu Sveučilišta Josipa Jurja Strossmayera u Osijeku studiralo je ukupno 156 studenata (izuzevši apsolvente).

Anketa je u V. godini studija provedena u sklopu mentorskog susreta uz anketu o mentorstvu i završnoj evaluaciji studija, a za studente od I. - IV. godišta uz pomoć bidela – studentskih povjerenika godišta. Ukupno je ispunjeno 120 anketa što čini 77% ukupne studentske populacije. Odaziv na anketu bio je sljedeći : 62% studenata prve, 90% studenata druge, 73% studenata treće, 89% studenata četvrte i 80% studenata pete godine studija, 29 studenata ili 24% ispitanih studenata ostavilo je komentar ili prijedlog za poboljšanje. Vrjednovani su: studentska služba, knjižnica i čitaonica, Info klub, učionice i ostale usluge.

Studentska služba ili ured za studente u ovoj anketi ocijenjen je izvrsnom ocjenom. U uredu za studente zaposlena je jedna osoba, a radno vrijeme za studente je radnim danom 9:45-10:15 i 12:30-14:00 sati. Studenti su preko 90% zadovoljni i u potpunosti zadovoljni uslugama, informiranjem, osposobljenošću i brojem osoblja, te radnim vremenom (89%). U ispitanom području – Studentska služba - ne uočavaju se manjkava područja, udio zadovoljnih i potpuno zadovoljnih iznosi 92%.

Knjižnica i čitaonica: preko 90 % studenti su zadovoljni i u potpunosti zadovoljni informatičkom uslugom, uslugom posudbe, osposobljenošću i brojem osoblja te prikladnim smještajem knjižnice i čitaonice, te 87% studenata je zadovoljno i u potpunosti zadovoljno radnim vremenom. 24% studenata iskazuje nezadovoljstvo dostupnošću knjiga. Knjižnica raspolaže s najmanje 3 primjerka svake knjige iz popisa obvezne literature potrebne za studij. Knjižnica raspolaže ograničenim financijskim sredstvima, te niti u jednoj knjižnici nije praksa osiguravanja primjeraka prema broju korisnika. Problem nedovoljnog broja primjeraka pojavljuje se u predispitnom razdoblju. U ispitanom području – Knjižnica i Čitaonica - ne uočavaju se manjkava područja, jednakim ritmom nastavlja se pribavljanje suvremene literature za potrebe izvođenja studijskoga programa, udio zadovoljnih i potpuno zadovoljnih iznosi 90%.

Info klub: u međuvremenu prostor je prenamijenjen za potrebe Studentskog zbora i izvannastavne aktivnosti studenata. Studentima je dostupna besplatna internetska mreža Eduroam u zgradi knjižnice i Studentskog doma, te u knjižnici imaju dostupnih 10 računala svakim radnim danom od 7-18 sati. Info klub je osiguravao studentima pristup internetu i radu na računalima za potrebe izrade seminara i drugih pisanih radova, ali je izgubio na važnosti u vremenu pametnih telefona i široke dostupnosti otvorenog pristupa internetu, što je vidljivo iz slabe posjećenosti te izjavi 31% studenata da ne znaju gdje se prostor nalazio.

Učionice: Imajući na umu da je anketa provođena krajem svibnja i početkom lipnja razumljivo je nezadovoljstvo jednoga dijela studenata zbog vrućine u učionicama (15%). Budući je zgrada stara i ugodne atmosfere u prizemlju, na drugomu katu je postavljen klima uređaj, no na prvomu katu ne postoji rashladni uređaj. Moguće je rješavanje ovoga problema ukoliko bude dodatnih raspoloživih financijskih sredstava, no ne smatra se prioritetom jer stvarna potreba rashladnih uređaja u učionicama je od 1. do 10. lipnja kada završavaju predavanja, a učionice se ponovno počinju koristiti u listopadu. U ispitanom području – Učionice - udio zadovoljnih i potpuno zadovoljnih iznosi 84%.

Ostalo: Studenti su zadovoljni i u potpunosti zadovoljni prostorima za učenje (85%), te je 95% studenata zadovoljno i u potpunosti zadovoljno čistoćom javnih i zajedničkih prostora. Najveće nezadovoljstvo studenti iskazuju po pitanju prehrane i restorana u kojem se studenti hrane, nezadovoljno i u potpunosti nezadovoljno je 48% ispitanih studenata. Budući da Fakultet nije pružatelj usluge prehrane jer MZOŠ nije dozvolilo stavljanje u uporabu kuhinje u Studentskom domu te otvaranje menze, kao ni otvaranje kantine, preporuka je da se studenti informiraju, te predstave svoje realne i konkretne zahtjeve i prijedloge za poboljšanje usluge preko studentskih predstavnika u Lokalnom povjerenstvu za kontrolu prehrane studenata.

Anketu provela i rezultate obradila u Izvješću i rezultatima ankete o zadovoljstvu uvjetima studiranja voditeljica Ureda za kvalitetu (20. lipnja 2016.)

**11. Erasmus+ info dan uz tematsku radionicu sa studentima koji su se vratili s razmjene iz Praga (ožujak 2016.). *Ostvareno 100%***

U četvrtak, 10. ožujka, s početkom u 12.30 sati, za studente Katoličkog bogoslovnog fakulteta u Đakovu, djelatnici Službe za međunarodnu i međusveučilišnu suradnju Sveučilišta Josipa Jurja Strossmayera u Osijeku održali su radionicu u sklopu Info dana o Erasmus+ programu mobilnosti u akademskoj godini 2016./2017. Martina Šuto, institucijska Erasmus koordinatorica predstavila je program Erasmus+ te naglasila uvjete, način i mogućnosti ostvarenja razmjene. Studentice s razmjene iz zimskoga semestra kratko su predstavile svoja iskustva s Katoličkoga teološkoga fakulteta Karlova sveučilišta u Pragu.

Osim ugovora koji su sklopljeni za KBF u Đakovu, studenti mogu ići i na MF Norwegian School of Theology Oslo, Norveška te Karl Franzens Universität Graz, Austrija. Odgovarajući na pitanja studenata susret je završio predstavljanjem konkretnih i praktičnih savjeta u realizaciji Erasmus studentske mobilnosti.

**12. Analiza Sveučilišnih indikatora (travanj 2016.) *Ostvareno 100%***

Sveučilišni indikatori predstavljaju rezultate osnovnih pokazatelja kvalitete funkcioniranja sustava visokoga obrazovanja, u akademskoj godini 2015./2016. prikupljani su dodatni podatci prema zahtjevima novih ESG standarda te obuhvaćaju sljedeće podatke:

1. Broj prijavljenih i struktura upisanih studenata

2. Broj upisanih studenata u višu godinu studija

3. Usporedba uspjeha studiranja studenata ovisno o završenom srednjem obrazovanju

4. Broj studenata koji su stekli kvalifikaciju na KBF-u u Đakovu

5. Prolaznost i neprolaznost te stopa odustajanja na studijskom programu

6. Prolaznost i ocjena na ispitu

7. Zapošljavanje po diplomiranju.

Na temelju dobivenih rezultata Indikatora kvalitetne ne iščitavaju se nova problematična područja, osim zapošljavanja i nesklad u prikupljenim podatcima o nezaposlenim teolozima između podataka Nadbiskupijskog katehetskog ureda i Hrvatskoga zavoda za zapošljavanje – Podružnice Osijek.

Detaljni podatci mogu se vidjeti u izvješću Indikatori kvalitete od 18. travnja 2016. god. koje je prikupila i sastavila voditeljica Ureda za kvalitetu.

**13. Analiza studijskoga programa - anketa studenata 5. godine (lipanj 2016.) *Ostvareno 100%***

U okviru aktivnosti koje se provode kroz mentorske susrete, 12. ožujka 2016. godine, Ured za kvalitetu je, u suradnji s mentoricom V. godine doc. dr. sc. Darijom Damjanović Barišić, proveo izlaznu anketu o zadovoljstvu različitim aspektima studijskoga programa. Od ukupno 15 studenata V. godine integriranoga preddiplomskog i diplomskog filozofsko-teološkog studija anketi je pristupilo 12 studenata ili 80%. Rezultate prikupila i obradila voditeljica Ureda za kvalitetu u izvješću od 21. lipnja 2016. godine.

**14. Radionice *Ostvareno 100%***

Unutar mentorskog sustava podrške studentima održane su:

* radionica Antonija Pranjković u suradnji s mentorom IV. godine, doc. dr. sc. Davorom Vukovićem o Erasmus+ programu mobilnosti (20. listopada 2015.);
* radionica Ankica Landeka u suradnji s mentorom IV. godine, doc. dr. sc. Davorom Vukovićem o pretraživanju kataloga i baza podataka (24. studenoga 2015.);
* održan je susret V. godine s predstavnicom poslodavaca, voditeljicom Nadbiskupijskog katehetskog ureda, dr. sc. Teutom Rezo (27. studenoga 2015.). s radionicom na temu dopunske isprave o studiju i vrjednovanju izvannastavnih aktivnosti koju je vodila Antonija Pranjković;
* radionica Ankica Landeka u suradnji s mentorom III. godine, dr. sc. Anđelom Malyjem o elektroničkim bazama podataka (18. siječnja 2016.);
* sastanak o proceduri polaganja diplomskog ispita održala Lidija Drmić u suradnji s mentorom IV. godine, doc. dr. sc. Davorom Vukovićem (15. ožujka 2016.);
* susret na temu dopunske isprave o studiju i vrjednovanje izvannastavnih aktivnosti vodila Antonija Pranjković s mentorom III. godine, dr. sc. Anđelom Malyjem (18. ožujka 2016.)

Erasmus administrativna koordinatorica održala je dvadesetak individualnih savjetovanja o Erasmus+ programu mobilnosti za 5 odlaznih studenata (24.11. 2015., 1.3. Martinović/Đurđević, 4.3. Martinović, 7.3. Kvaka/Mihić, 11.3. Đurđević/Mihić, 14.3. Barić, 16.3. Žunić, 17.3. Klem/Kovač/Sinković, 20.4. Mates, 20.5. Đurđević/Puljić, 30.5. Đurđević/Klem/Puljić, 10.6. Martinović).

***Godišnje izvješće o radu Povjerenstva za praćenje i osiguravanje kvalitete u akademskoj godini 2015./2016*. *usvojeno je jednoglasno na I. sjednici Povjerenstva za praćenje i osiguravanje kvalitete visokoga obrazovanja na Katoličkom bogoslovnom fakultetu u Đakovu u akademskoj 2016./2017. godini održanoj 24. studenoga 2016. godine.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doc. dr. sc. Drago Tukara,

predsjednik Povjerenstva za kvalitetu

Prilozi:

1. Swot analiza nastavnici, Đakovo, 22. listopada 2015.
2. Swot analiza studenti, Đakovo, 22. listopada 2015.
3. Zbirni pregled sadržaja godišnjih nastavničkih izvješća o nastavnom, znanstvenom i istraživačkom radu za 2015. i Dodatak: popis sadržaja nastavničkih izvješća, Đakovo, 20. siječnja 2016.
4. Izvješće o rezultatima Jedinstvene sveučilišne studentske ankete provedene na Katoličkom bogoslovnom fakultetu u Đakovu za akademsku godinu 2014./2015., Đakovo, 23. svibnja 2016.
5. Swot analiza mentorskog sustava podrške studentima, Đakovo, 13. lipnja 2016.
6. Analiza rezultata ankete o studentskom zadovoljstvu uslugama i radom stručnih službi, Đakovo, 20. lipnja 2016.
7. Indikatori kvalitete 2015./2016., Đakovo, 18. travnja 2016.
8. Rezultati anketnog upitnika za studentice i studente završne godine studija, Đakovo, 21. lipnja 2016.
9. Dodatak: Izvješće Ureda za kvalitetu

**Dodatak:**

**I. Provedene aktivnosti Ureda za kvalitetu, a koje nisu dio Godišnjeg plana Povjerenstva:**

Promjena ustroja:

U akademskoj godini 2015./2016. na Katoličkomu bogoslovnom fakultetu u Đakovu došlo je, na temelju novoga Pravilnika o ustroju radnih mjesta, i do promjene ustroja i strukture radnih mjesta, te je od 1. rujna 2016. godine Ured za pravne, kadrovske, opće i administrativne poslove i za poslove praćenja i osiguravanja kvalitete visokoga obrazovanja podijeljen na dva. Ured za kvalitetu je odvojen od Ureda za pravne, kadrovske, opće i administrativne poslove te mu sada puni naziv glasi Ured za unaprjeđenje i osiguravanje kvalitete visokog obrazovanja, znanost, projekte i međunarodnu suradnju. Dosadašnja stručna savjetnica za kvalitetu raspoređena je na položajno radno mjesto voditelja ureda.

Aktivnosti:

* Savjetovanje pri izradi i usklađivanje nacrta Strategije razvoja KBF-a sa Sveučilišnom Strategijom razvoja (siječanj 2016.)
* Izrađena Pravila u postupku priznavanja mobilnosti (usvojena 29. veljače 2016.)
* Prikupljanje evidencijâ održane nastave i izrada Izvješća o realizaciji nastave u zimskom semestru akademske godine 2015./2016. (4. ožujka 2016.)
* 8. ožujka 2016. godine Obrazloženje financijskoga plana u Prijedlogu financijskoga plana razdjela 080 – Ministarstvo znanosti, obrazovanja i sporta za razdoblje 2016.-2018. godine
* Proveden postupak priznavanja razdoblja mobilnosti (Odluke od 4. travnja 2016.)
* Izvješće o provedbi aktivnosti KBF-a u Đakovu koje doprinose realizaciji Strategije razvoja Sveučilišta Josipa Jurja Strossmayera u Osijeku (20. travnja 2016.)
* Izrađeni obrasci za i prikupljena Izvješća studenata o mobilnosti na inozemnoj visokoškolskoj ustanovi domaćinu u svrhu studijskoga boravka u zimskom semestru akademske godine 2015./2016. (travanj/svibanj 2016.)
* Analiza realizacije poslijediplomskog sveučilišnog specijalističkog studija Pastoralne teologije (7. lipnja 2016.)
* Izrađen Akcijski plan provedbe Strategije razvoja 2016.-2021. u akademskoj 2015./2016. (za internu uporabu upravi i uredu za kvalitetu)
* Usklađen obrazac za podnošenje nastavničkog izvješća o znanstveno–nastavnom radu prema zahtjevima VIF-a (siječanj 2016.)
* 16. lipnja 2016. godine KBF je ugostio djelatnike ureda za kvalitetu sa svih sveučilišnih sastavnicâ, te je Antonija Pranjković održala predstavljanje sustava upravljanja kvalitetom na KBF-u u Đakovu s obzirom na specifičnosti dvostrukih regulativa.
* Završno izvješće Pilot programskih ugovora (16. lipnja 2016.)
* Prikupljanje evidencijâ održane nastave i izrada Izvješća o realizaciji nastave u ljetnom semestru akademske godine 2015./2016. (29. lipnja 2016.)
* 7. srpnja 2016. godine izrađeno Izviješće KBF-a u Đakovu o funkcioniranju i učinkovitosti sustava upravljanja kvalitetom u svrhu provedbe Unutarnje prosudbe sustava osiguravanja kvalitete za akademsku godinu 2015./2016. Sveučilišta(UNI-OB-8-12)
* Prikupljeni i dostavljeni podatci na zahtjev Sveučilišta za U- Multirank (23 obrasca), 8. srpnja 2016., podatci se ažuriraju svakih 6 mjeseci.
* 15. srpnja 2016. podneseno Godišnje izvješće o kvaliteti Agenciji za znanost i visoko obrazovanje (internetsko sučelje)
* Redovito se ažuriraju podatci u MOZVAG-u (informacijski sustav za podršku u postupcima inicijalne akreditacije studijskih programa, reakreditacije visokih učilišta i audita visokih učilišta (vanjske neovisne periodične prosudbe sustava kvalitete).
* Ažuriranje podataka, korektura godišnjaka Raspored akademske godine i priprema za tisak
* Nacrt tekstova za brošuru (hrv./engl.) – reprezentacijski materijal
* Ažuriranje Vodiča kroz teme mentorskih susreta za nastavnike i studente te evidencija održanih mentorskih susreta.
* Priprema potvrda o rezultatima JSSA u svrhu prikupljanja dokumentacije za napredovanja (4)
* Priprema potvrda o sudjelovanju na kolokvijima i simpozijima u organizaciji KBF-a u Đakovu (100).
* Priprava podataka za izdavanje potvrde o radnom iskustvu (norma satnica)
* Priprema podataka za izdavanje isprava o dovršenju programa cjeloživotnog učenja (Kovačević Šop/Uremović Kolar/Zarinkijević – potvrda te dopunska isprava hrv. i engl.)
* Priprema podataka za izdavanje isprava o dovršenju poslijediplomskog specijalističkog studija (Doboš – diploma te dopunska isprava hrv. i engl.)
* Priprema podataka za izdavanje isprava o dovršenju integriranog preddiplomskog i diplomskog filozofsko-teološkog studija (Šoltić / Došen – diplome i dopunske isprave hrv. i engl.)
* Tijekom akademske godine 2014./2015. godine u Sveučilišnom glasniku (mjesečnom prilogu Glasa Slavonije) objavljeno je sveukupno 23 najave i vijesti s Katoličkoga bogoslovnog fakulteta u Đakovu.
* Izrađena izvješća (sumarni pregled) Ureda za kvalitetu o uspješnosti studiranja po predmetima na razini studijske godine na temelju pojedinačnih podataka iz ISVU sustava i na temelju Zapisnika o održanim ispitima, te godišnje izvješće za ak. g. 2015./2016. i dva semestralna izvješća o prolaznosti na ispitnim rokovima.
* Izrađeno Godišnje izvješće o radu Povjerenstva za praćenje i osiguravanje kvalitete u akademskoj godini 2014./2015. (25. studenoga 2015.)
* Izrađeno Godišnje izvješće dekana o radu Katoličkoga bogoslovnog fakulteta u Đakovu Sveučilišta Josipa Jurja Strossmayera u Osijeku za akademsku godinu 2014./2015. (7. siječnja 2016.)
* Redovito pisanje/uređivanje i slanje obavijesti i najavâ događanja za mrežnu stranicu Sveučilišta.
* Redovito pisanje i slanje vijesti s KBF-a za mrežnu stranicu Nadbiskupije đakovačko-osječke vezano uz funkcioniranje Fakulteta (upisani studenti, napredovanje nastavnika, novi ugovori o razmjeni).

**II. Usavršavanje i edukacija zaposlenika:**

* Antonija Pranjković sudjelovala je u utorak, 23. veljače 2016. godine, na I. sjednici Vijeća Centra za unaprjeđenje i osiguranje kvalitete visokoga obrazovanja Sveučilišta Josipa Jurja Strossmayera u Osijeku.
* Antonija Pranjković sudjelovala je u četvrtak, 14. travnja 2016. godine, u Osijeku na sastanku s ravnateljicom AZVO o novom ciklusu reakreditacije umjesto dekana KBF-a Ivice Raguža.
* Antonija Pranjković sudjelovala je u utorak, 3. svibnja 2016. godine, na predavanjima o transparentnosti osiguravanja kvalitete u visokom obrazovanju (IPA projekt Croatian Higher Education Watchdog), MZOS, Zagreb.
* Antonija Pranjković sudjelovala je u srijedu, 18. svibnja 2016. godine, na radionici primjera dobre prakse na sastavnicama Sveučilišta u organizaciji Centra za unaprjeđenje i osiguranje kvalitete visokoga obrazovanja Sveučilišta Josipa Jurja Strossmayera u Osijeku.
* Antonija Pranjković sudjelovala je u četvrtak, 19. svibnja 2016. godine, na informativnom sastanku (nova web stranica, VIF) umjesto prodekana za znanost i međufakultetsku suradnju doc. dr. sc. Šime Šokčevića, u organizaciji prorektora Scitovskog i Vinkovića.
* Antonija Pranjković sudjelovala je u utorak, 24. svibnja 2016. godine, na radionici primjera dobre prakse na sastavnicama Sveučilišta u organizaciji Centra za unaprjeđenje i osiguranje kvalitete visokoga obrazovanja Sveučilišta Josipa Jurja Strossmayera u Osijeku.
* Danijela Išasegi Drenjančević sudjelovala je na seminaru u Zagrebu, u petak i subotu 11. i 12. prosinaca 2015. godine, „Zakon u ustanovi“ u organizaciji Učilišta Eduka Savjet, Sesvete.
* Danijela Išasegi Drenjančević sudjelovala je na seminaru u Osijeku, u četvrtak 2. lipnja 2016. godine, „Zakon u ustanovi“ u organizaciji Učilišta Eduka Savjet, Sesvete.
* Tihonija Zovko sudjelovala je na radionici „Knjižnične usluge: organizacija i razvoj tradicionalnih i elektronskih“- GISKO, Osijek, 3. prosinca 2015. (CSSU-ZAGREB).
* Tihonija Zovko sudjelovala je na Radionici za rad u modulu Katalogizacije sustava CROLIST, Osijek, 10. veljače 2016.
* Tihonija Zovko sudjelovala je na radionici „Predstavljanje baze Citation Connection te bibliometrijski alat InCites izdavača Thomas Reuters“,- GISKO, Osijek, 1. lipnja 2016.
* Ankica Landeka sudjelovala je na radionici za urednike digitalnih repozitorija. Radionica je održana 4. studenoga 2015. godine na Filozofskom fakultet u Osijeku
* Marin Ivanišić sudjelovao je na Danu AAI@EduHR u Zagrebu 25. studenoga 2015.
* Šimo Šokčević, Interni natječaj za prijavu na program Gost-istraživač INGI-2015, Osijek, 19. travnja 2016.
* Šimo Šokčević, Predstavljanje natječaja Hrvatske zaklade za znanost, Osijek, 24. svibnja 2016.
* Šimo Šokčević, Okrugli stol s temom provedba i revizija bolonjskog procesa, Osijek, 16. lipnja 2016.
* Šimo Šokčević, Sastanak s ciljem poticanja izvrsnosti na Sveučilištu u Osijeku, Osijek, 7. srpnja 2016.
* Suzana Vuletić, Radionica za prijavu mreža u programu CEEPUS, Zagreb, 10. listopada 2016.
* Petar Vidović, Program edukacije „Pravo na pristup informacijama u visokom obrazovanju“ Osijek, 27. studenoga 2015.
* Anđa Čota, Seminar: Proračun i proračunske aktualnosti u visokom obrazovanju, Osijek, 17. prosinca 2015.
* Susanne Simon Kolarević, Seminar: Proračun i proračunske aktualnosti u visokom obrazovanju, Osijek, 17. prosinca 2015.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Antonija Pranjković, voditeljica ureda

za praćenje i osiguravanje kvalitete visokog obrazovanja, znanost, projekte i međunarodnu suradnju

1. Ovdje su ubrojani članci I. Raguža u Communiju i Z. Pažina u Rivista liturgica [↑](#footnote-ref-1)